《常王孙种菜歌》
清代·江昉

卷绿色芳心，春风吹不碎。故侯五色瓜，王孙一畦菜。

王孙本自开平家，运逢百六良可嗟。万事消沈付云水，百年带砺成空华。

帝城金粉归何许，山鬼年年哭风雨。金齑玉脍相公家，紫藓苍苔孝陵土。

故垒萧萧芦荻秋，石头城上月如钩。路人犹指王孙菜，江水茫茫去不休。

作者简介：（1727—1793）清江苏江都人，安徽歙县籍，字旭东，号橙里，又号砚农。嗜书画，喜交游，工诗，尤善词曲。有《练溪渔唱》、《晴绮轩集》，与吴烺、程名世合辑《学宋斋词韵》。